CELEX: 62011TN0087
Language: da
Date: 2011-02-18 00:00:00
Title: Sag T-87/11: Sag anlagt den 18. februar 2011 — GRP Security mod Revisionsretten

16.4.2011   
            
            
               DA
            
            
               Den Europæiske Unions Tidende
            
            
               C 120/13
            
         Sag anlagt den 18. februar 2011 — GRP Security mod Revisionsretten
   (Sag T-87/11)
   2011/C 120/33
   Processprog: fransk
   
      Parter
   
   
      Sagsøger: GRP Security (Bertrange, Luxembourg) (ved advokat G. Osch)
   
      Sagsøgt: Revisionsretten for den Europæiske Union
   
      Sagsøgerens påstande
   
   
               —
            
            
               Sagsøgerens anbringender i den indgivne stævning tages til følge.
            
         
               —
            
            
               Sagsøgeren forbeholder sig retten til at fremføre yderligere anbringender og fremlægge yderligere oplysninger om faktiske omstændigheder samt beviser.
            
         
               —
            
            
               Sagen antages til påkendelse som lovligt anlagt.
            
         
               —
            
            
               Sagsøgeren gives medhold.
            
         
               —
            
            
               Følgelig annulleres de anfægtede afgørelser af ovennævnte grunde.
            
         
               —
            
            
               Det tages til efterretning, at sagsøgeren forbeholder sig ret til at kræve erstatning for det tab, denne har lidt på grund af Revisionsrettens ulovlige adfærd.
            
         
               —
            
            
               Revisionsretten tilpligtes at betale sagens omkostninger.
            
         
               —
            
            
               Sagsøgeren forbeholder sig alle øvrige rettigheder, fordringer, anbringender og søgsmålsmuligheder.
            
         
      Søgsmålsgrunde og væsentligste argumenter
   
   Sagsøgeren har nedlagt påstand om annullation af Revisionsrettens afgørelser vedrørende dels den administrative sanktion bestående i sagsøgerens udelukkelse fra aftaler og tilskud finansieret over Den Europæiske Unions budget, i en periode på tre måneder, dels opsigelsen af rammekontrakten om tjenesteydelser nr. LOG/2026/10/2 benævnt »forskellige tjenesteydelser vedrørende sikkerhed«.
   Til støtte for søgsmålet har sagsøgeren gjort tre anbringender gældende:
   
               1)
            
            
               Det første anbringende vedrører tilsidesættelse af proportionalitetsprincippet, retten til forsvar og retten til en retfærdig rettergang, for så vidt som sagsøgeren har handlet i god tro og ikke selv har udarbejdet forfalskninger og afgivet falske erklæringer, der er foretaget af en af sagsøgerens ansatte, og for så vidt som Revisionsretten i stedet for at opsige kontrakten havde kunnet anmode om, at den pågældende befuldmægtigede blev udskiftet.
            
         
               2)
            
            
               Det andet anbringende vedrører et åbenbart fejlskøn, for så vidt som Revisionsretten ikke har taget alle sagens omstændigheder i betragtning.
            
         
               3)
            
            
               Det tredje anbringende vedrører tilsidesættelse af finansforordningens artikel 93, 94 og 96, idet sagsøgeren ikke har afgivet urigtige oplysninger og ikke har gjort sig skyldig i nogen falsk erklæring i forbindelse med udbudsproceduren for den omhandlede kontrakt.